open-index/open-wikipedia-markdown huggingface dataset:
יחסי הודו–צ'ילה

**יחסי הודו–צ'ילה** הם יחסי החוץ בין צ'ילה להודו. שתי המדינות חברות ב-G-20.

## יחסי מסחר
[ממוזער| [מישל בצ'לט נפגשת עם מאנמוהאן סינג בניו דלהי ב-17 במרץ 2009]]
צ'ילה הייתה המדינה הראשונה בדרום אמריקה שחתמה על הסכם סחר עם הודו, בשנת 1956. הסכם מסגרת נחתם ב-20 בינואר 2005 לקדם שיתוף פעולה כלכלי נוסף בין הודו לבין צ'ילה. ההסכם הציע הסכם סחר מועדף (PTA) בין המדינות המתאימות, אשר לאחר מספר סבבי משא ומתן הושלמו במהלך השיחות שהתקיימו בניו דלהי בנובמבר 2005. ה-PTA נכנס לתוקף החל מה-17 באוגוסט 2007 בצ'ילה ובהודו ב-11 בספטמבר 2007.

בשנת 2016 חתמו שתי המדינות על הסכם להרחבת הסכם הסחר המועדף בין שתי המדינות (PTA), בסימן זינוק פי 10 במספר המוצרים שיימכרו בתעריפי מכס. המסחר הדו-צדדי של הודו עם צ'ילה עמד על 2.6 מיליארד דולר כאשר היצוא עמד על 0.68 מיליארד דולר והיבוא עמד על 1.96 מיליארד דולר בהתאמה ב-2016.

## הודים בצ'ילה
הקהילה ההודית בצ'ילה מונה בערך 1000 איש, ובעיקר מתגוררת בסנטיאגו, איקיקה, ויניה דל מאר ופונטה ארנס. הקהילה נטמעת בהדרגה בעסקים קטנים ובסחר, ומטמיעה את עצמה בהדרגה במיינסטרים באמצעות התאזרחות. 1000 צ'יליאנים בממוצע מבקרים בהודו מדי שנה, בעיקר לצורך תיירות.

## נציגויות דיפלומטיות
הודו מחזיקה בצ'ילה שגרירות בסנטיאגו דה צ'ילה בלבד. מאידך, מנילה מחזיקה בהודו שגרירות בניו דלהי ו-3 קונסוליות בקולקטה, מומבאי וצ'נאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סקרלט קאלימאקי

**סקרלט קאלימאקי** (ברומנית: **Scarlat Callimachi**; 1773 - 24 בדצמבר 1821) היה שליט  בכמה תקופות בנסיכות מולדובה ובנסיכות ולאכיה, היה בנו של אלכסנדרו קאלימאקי, פרסם את קוד קאלימאקי.

סקרלט קאלימאקי שלט על נסיכות מולדובה שלוש פעמים, לראשונה שלושה ימים בלבד באוגוסט 1806, פעם שנייה מ-4 באוגוסט 1807 עד 13 ביוני 1810, פעם שלישית מ-17 בספטמבר 1812 עד יוני 1819 ובנוסף לכך שלט  על נסיכות ולאכיה מפברואר עד יוני 1821.

קאלימאקי התמנה לשליט נסיכות מולדובה ב-24 באוגוסט 1806 כתוצאה מלחצים צרפתיים, כעבור יומיים נכנס לבירת הנסיכות, ליאשי ולמחרת הודיעו לו על הדחתו. הוא מאוכזב ופגוע ושב לקונסטנטינופול. באוגוסט 1807 הוא מתמנה פעם נוספת לשליט נסיכות מולדובה, כהונה שלא הצליח לממש. הוא הגיע לרוסה, שם שהה, לפי דיווחים צרפתיים, מ-4 בנובמבר 1807 ועד 29 באוגוסט 1808. ב-1810 הוא היה בראזגרד, ליד מפקד חיל המצב העות'מאני ויחד איתו נפל בשבי הצבא הרוסי עד 15 ביוני.

קאלימאקי התמנה בפעם השלישית לשליט נסיכות מולדובה ב-8 בספטמבר 1812 והפעם מימש את שלטון לתקופה של כמעט שבע שנים. קאלימאקי נחשב לשליט מתון ונבון שפעל לארגון מחודש של נסיכות מולדובה לאחר שעל פי הסכם בוקרשט (1812) חלק גדול משטח הנסיכות סופח לאימפריה הרוסית. קאלימאקי פטר את הבויארים ומשרתיהם מתשלום מיסים. הוא פעל להכנסת גידול תפוחי האדמה לנסיכות מולדובה וטיפח מוסדות תרבות.

ב-1817 פורסם ביוונית קובץ החוקים הקרוי "קוד קאלימאקי", קובץ החוקים הכתוב הראשון של נסיכות מולדובה. לאחר שנתקל בקשיים, ביקש ב-1818 את ביטול שלטונו, אך קיבל תשובה שלילית. באביב 1819, על רקע תלונות נגד בויארים מסוימים ועל רקע המגפה ביאשי היו מהומות שדוכאו תוך שימוש בנשק חם.

שלטונו בוולאכיה לא מומש בגלל המהפכה של טודור ולדימירסקו וכנראה הורעל לאחר שנחשד באהדה למהפכת פיליקי אטריה.

## קישורים חיצוניים

* Istoria celei mai scurte domnii din Moldova. Să fii durat chiar trei zile? 
* Scarlat Callimachi 

## הערות שוליים

קטגוריה:שליטי נסיכות מולדובה
קטגוריה:שליטי ולאכיה
קטגוריה:יוונים באימפריה העות'מאנית
קטגוריה:ילידי 1773
קטגוריה:נפטרים ב-1821
מגי סיוונטוס

**מגי סיוונטוס** (בספרדית: **Maggie Civantos**; נולדה ב־28 בדצמבר 1984) היא שחקנית ספרדייה, ידועה בשל תפקידה בתור מקרנה פריירו מולינה בסדרת הטלוויזיה "בפנים" ובתור אנחלס וידאל בסדרה "נערות הכבלים".

## ראשית חייה
מגי גדלה והתחנכה במאלגה, ספרד, בתם של טכנאי סאונד וזמרת. היא למדה בבית הספר הגבוה לאומנות דרמטית של מאלגה.

היא נקראה על שם הדמות מגי ג'וברטי, בגילומה של סוזן סאליבן, בסדרת הטלוויזיה האמריקאית "פלקון קרסט".

היא הצליחה לקדם כמה מותגים באמצעות מדיה חברתית הכוללת את "מייבלין ניו יורק אספניה", "קריגאם","אמפרו תינוקות" ועוד חברות מותגים אחרות. מגי העלתה את הופעתה הקולנועית הראשונה כשיחקה בתפקיד אססורה דה שיווה בסרט המותחן "זמן שיא".

## קריירה
מגי התחילה את הקריירה שלה בסדרה "אווה וקולגאס" שם שיחקה את הדמות מרתה, והיא השתתפה בסרטים כמו "פריים טיים", "שמחה ועצב", "פני הארץ", "והקיץ הטוב ביותר".

בשנת 2015 לוהקה לתפקיד הראשי של מקרנה פריירו מולינה בסדרת הפשע "בפנים" שיצר אלכס פינה לערוץ Antena 3. היא המשיכה גם לעונתה השנייה של הסדרה שנה לאחר מכן, אך פרשה אחריה כדי להצטלם לסדרה של נטפליקס "נערות הכבלים" שעלתה בבכורה ב-2017, בה שיחקה באחד התפקידים הראשיים כאנחלס וידאל.

בשנת 2019 שיחקה בסרט האימה "ההשפעה" את דמותה של שרה, ושיחקה בסרט הקומי מבית נטפליקס, "שווייצריה הקטנה" בדמותה של יולנדה.

בשנת 2020 שבה מגי לגלם את דמותה של מקרנה פריירו מולינה בסדרת הספין-אוף "בפנים: נווה מדבר".

בשנת 2022 שיחקה בתפקיד הראשי בסדרת המתח הספרדית "*Express*" בתפקיד של ברברה, פסיכולוגית קרימינולוגית שהופכת לקורבן של חטיפת אקספרס.

בשנת 2024 שיחקה בסרט הפעולה הארגנטינאי "Jaque mate" בתור סופיה.

## פילמוגרפיה

### קולנוע

### טלוויזיה

## פרסים ומועמדויות
* על תפקידה בסדרה vis a vis זכתה בפרסי ondas לשנת 2015 (השחקנית הטובה ביותר)
* זוכת פרסי מדריכי התדמית של מדריד 2015.
* זוכת פרס xxiv actors לשנת 2016.

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:ילידות 1984
קטגוריה:ספרדים שנולדו ב-1984
משירי ארץ ישראל הישנה

**משירי ארץ ישראל הישנה** הוא אלבום אוסף של שירים עבריים שהוקלטו במסגרת תוכנית רדיו, ובהמשך הפכה לאלבום מוזיקה מצליח שיצא לאור בשנת 1975.
המשתתפים באלבום: אריק לביא, אילנה רובינא, חנן יובל, גידי גוב, רבקה זוהר, אילי גורליצקי ואופירה גלוסקא. האלבום נעשה בהדרכת המפיקה המוזיקלית והבמאית נעמי פולני.

בנוסף לאלבום זה יצא אלבום נוסף בשם "משירי תנועות הנוער", שניהם מתוך תוכנית רדיו באולפני רשות השידור בשם "דו רה מי" בליווי גיל אלדמע באקורדיון.

## רשימת רצועות
כל השירים עובדו על ידי ירון גרשובסקי (אלא אם כן מצוין אחרת)

בתקליט המקורי שירים 1–7 היו בצד א', שירים 8–14 היו בצד ב'

## קישורים חיצוניים

* האלבום, באתר Discogs

קטגוריה:אלבומים בעברית
ג'יימס קרייג אדמסון

**ג'יימס קרייג אדמסון** (באנגלית: **James Craig Adamson**; נולד ב-3 במרץ 1946) הוא אסטרונאוט עבר אמריקאי וקולונל בצבא ארצות הברית. השתתף במשימות STS-28 ו-STS-43, והשלים 263 הקפות ו-334 שעות בחלל.

נולד בווארסאו  שבניו יורק, ומתגורר בפישרסביל שבווירג'יניה עם אשתו ושניים משלושת הילדים שלו.

## לימודים וצבא
ג'יימס השלים את התואר הראשון שלו במדעי ההנדסה והוזמן להיות סגן משנה בבאוניברסיטה הצבאית של אמריקה. ב-1977 השלים ג'יימס תואר שני בהנדסת תעופה וחלל באוניברסיטת פרינסטון (). לאחר סיום לימודיו בפרינסטון הפך לפרופסור באוניברסיטה הצבאית בווסט פוינט. בנוסף על כך ג'יימס פיתח מעבדות טיסה בבדיקות טיסת המטוסים וכתב טקסט על ביצועי המטוסים. אדמסון הוא גם מהנדס מקצועי מוסמך וטייס מסחרי מורשה.

ג'יימס השלים גם הרבה מאוד קורסים שונים כגון: הישרדות הרים, טייס ניווט, אימון נשק גרעיני, וקצין מתחיל ומתקדם בצבא. כאשר התחילה מלחמת וייטנאם ג'יימס היה טייס תצפית ובזכות התואר השני שלו בהנדסת תעופה וחלל הוא היה פרופסור בצבא האמריקאי שם לימד אווירודינמיקה, ביצועי מטוסים, יציבות ושליטה במטוס.

## שירות בנאס"א
אדמסון גויס במרכז החלל לינדון ב. ג'ונסון בשנים 1981 – 1992 בשלב מבחן הטיסה התפעולי של תוכנית ההסעות, שימש כטייס בדיקת מחקר וקצין אווירודינמיקה בבקרת המשימה אדמסון נבחר על ידי נאס"א כאסטרונאוט בשנת 1984, והיה כשיר למשימה בטיסות מעבורת החלל..

במשימה הראשונה STS-28 החללית שוגרה ב-8 באוגוסט. ברוסטר שו היה מפקד צוות ואדמסון היה מומחה משימה. החללית הקיפה את כדור הארץ 80 פעמים ב-121 שעות החללית נחתה בכדור הארץ ב-13 באוגוסט 1989 המשימה נשאה מטען מסווג של מחלקת ההגנה ומספר מטענים משניים. כאשר חזר מהמשימה הוא קיבל את התפקיד מנהל ניתוח עיבוד המעבורות במרכז החלל קנדי.

במשימה השנייה החללית שוגרה ב-2 באוגוסט 1991. ג'ון בלאהה הי המפקד צוות של STS-43 ואדמסון היה מומחה משימה. במשימה זו החללית הקיפה את כדור הארץ 142 פעמים ב-213 שעות ונחתה בכדור הארץ אחרי 9 ימים ב-11 באוגוסט 1991 במהלך טיסה זו ביצע אדמסון את מבחן הטיסה הראשון של הטייס הדיגיטלי האוטומטי של אורביטל.

לאחר פרישתו של אדמסון משירות ממשלתי ביוני 1992, הוא המשיך כיועץ ניהולי של נאס"א ותעשיית החלל. עד ספטמבר 1994 שימש כיועץ ניהול ומתכנן אסטרטגי בחברת לוקהיד בתחום פעולות טיסה בחלל האנושי. הוא גם נבחר על ידי מנהל נאס"א לשמש במועצה המייעצת של נאס"א.

## פרסים ואותות הוקרה
במהלך חייו זכה אדמסון להרבה מאוד פרסים ביניהם: מדליות אוויר, מדליית שירות עליון להגנה, מדליית שירות מכובד, מדליית ציון לשבח של הצבא, מדליית שירות של נאס"א, שתי מדליות טיסה של נאס"א ועוד

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:אסטרונאוטים אמריקאים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:טייסי ניסוי אמריקאים
קטגוריה:בוגרי האקדמיה הצבאית של ארצות הברית
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי אוניברסיטת פרינסטון
קטגוריה:מעוטרי צלב התעופה המצוינת (ארצות הברית)
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:אמריקאים שנולדו ב-1946
דייקר מונטגומרי

**דייקר קייד מונטגומרי-הארווי** (באנגלית: **Dacre Cayd Montgomery-Harvey**; נולד ב־22 בנובמבר 1994) הוא שחקן אוסטרלי, המוכר בעיקר בזכות כיבובו בתור ג'ייסון לי סקוט בסרט "פאוור ריינג'רס", ובתור בילי הרגרוב בסדרה "דברים מוזרים".

## ראשית חייו
מונטגומרי נולד בפרת' באוסטרליה המערבית. אמו, ג'ודית ברט, קנדית, ואביו סקוט מונטגומרי הרווי מניו זילנד. יש לו אחות אחת, צעירה ממנו.

הוריו עבדו בעולם הקולנוע, כך שמונטגומרי בילה הרבה זמן באולפנים. הדבר העניק את השאיפה להיות שחקן. כבר בגיל עשר קיבל את תפקיד המשחק הראשון שלו, ובגיל 12 הוא התחיל לקחת קורסי משחק בבית ספר למשחק. כשעלה לתיכון "מוונט לוולי" התקבל לתוכנית אומנותית מתקדמת בבית הספר והשתתף בהופעות והצגות בבית הספר.

בסיום התיכון קיבל בבית הספר פרס על הצטיינותו כשחקן.

## קריירה
התפקיד הרשמי הראשון של מונטגומרי כשחקן היה בשנת 2011, כששיחק את הדמות של פרד בסרט הקצר "ברטנארד הנורא". באותה השנה שיחק בסרט קצר נוסף, "עץ משפחה", את הדמות של ויל. בשנת 2015 הופיע בווידאו קליפ לשיר "Old souls" של להקת ההבי מטאל האוסטרלית Make Them Suffer.

בשנת 2016 גילם את ג'רמי בסרט האימה הפסיכולוגי "שכונה בטוחה".

בשנת 2017 שיחק מונטגומרי בסרט האוסטרלי "A Few Less Men" את דמותו של מייק. באותה השנה, לוהק לסרט גיבורי העל האמריקאי "פאוור ריינג'רס" בתפקידו של ג'ייסון סקוט (הריינג'ר האדום, מנהיג החבורה). עוד באותה השנה השתתף בווידאו קליפ של הצמד המוזיקלי אנגוס וג'וליה סטון  לשיר שנקרא "Chateau".

משנת 2017 עד 2019 שיחק את בילי הרגרוב בעונות 2–3 של סדרת המסתורין המצליחה "דברים מוזרים"' שיצרו האחים דאפר לשירות הסטרימינג של נטפליקס. מונטגומרי השתתף כאורח גם בעונה הרביעית של "דברים מוזרים" ב-2022.

ב-11 ביולי 2019 חשף מונטגומרי ספר אלקטרוני בשם "dkhm", שבו הוא מספר על הדרך שלו להצלחה.

בשנת 2020 גילם את התפקיד הראשי בקומדיה הרומנטית "גלריית הלבבות השבורים"  בדמותו של ניק דניאלסון.

בשנת 2022 שיחק בסרט הביוגרפי של הבמאי באז לורמן "אלביס" על אודות חייו של הזמר אלביס פרסלי. מונטגומרי גילם את דמותו של הבמאי והמפיק סטיב בינדר שהיה מיודד עם אלביס.

## חיים אישיים
מונטגומרי למד אמנות ומשחק באקדמיית WAAPA. לאחר שסיים ללמוד ב-WAAPA ובאוניברסיטת אדית' קואן (Edith Couan University) המשיך ללמוד דרמה ואמנות במסגרות אחרות.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים ממוצא ניו זילנדי
קטגוריה:אוסטרלים ממוצא קנדי
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1994
הלומינירז

**הלומינירז** (באנגלית: **The Lumineers**) הם להקת פולק רוק אמריקאית שנוסדה בדנוור, קולורדו. הלהקה הוקמה על ידי וסלי שולץ (שירה, גיטרה) וג'רמיה פרייטס (תופים, כלי הקשה). בשנת 2005 החלו המייסדים וסלי שולץ וג'רמיה פרייטס להופיע יחד בניו ג'רזי. בשנת 2010 הצטרפה ללהקה הצ'לנית והזמרת נילה פקרק, והייתה חברה בה עד שנת 2018. הלהקה הייתה מבין אמני הפולק-רוק ומוזיקת אמריקנה הפופולריים ביותר בעשור השני של המאה ה-21, בתקופה בה צמחו הסגנונות וצברו פופולריות.

סגנונה של הלהקה מושפע מהאמנים ברוס ספרינגסטין, בוב דילן וטום פטי, והיא מוכרת בשל להיטיה הבינלאומיים, ביניהם השירים "Ho Hey", "Stubborn Love" ו-"Ophelia".

בשנת 2013 הלהקה שרה את שיר הנושא של הסדרה "ממלכה".

## דיסקוגרפיה
### אלבומי אולפן
* 2012: The Lumineers
* 2016: Cleopatra
* 2019: III
* 2022: Brightside
* 2025: Automatic

## פרסים ומועמדויות
* 2012 – מועמדות לפרס גראמי לתגלית השנה
* 2012 – מועמדות לפרס גראמי לאלבום האמריקנה הטוב ביותר

## קישורים חיצוניים

* 

## הערות שוליים

קטגוריה:להקות פולק רוק
קטגוריה:להקות אמריקאיות
קטגוריה:להקות שהוקמו בשנת 2005
כריס הנדרסון

**כריס הנדרסון** (באנגלית: **Chris Henderson**; נולד ב-11 בדצמבר 1970 באדמונס, וושינגטון, שבארצות הברית) הוא כדורגלן עבר אמריקאי, ששיחק בעמדת הקשר. לזכותו 79 הופעות במדי נבחרת ארצות הברית. כיום, משמש כמנהל הטכני של קבוצת סיאטל סאונדרס.

## קריירה
הנדרסון נחשב לאחד השחקנים המצליחים ביותר בתולדות וושינגטון, זכה באליפויות עם 5 קבוצות.

הנדרסון היה השחקן הצעיר בסגל ארצות הברית בשנת 1990 בגיל 19 וזכה בהצטיינות כל אמריקה באותה השנה. בנוסף, הנדרסון היה חבר בצוות האולימפי בשנת 1992. בשנת 1993 השיג הנדרסון שיא "בישולים" קבוצתי עם חמישה בישולים (הכנת מצב לקראת גול נקרא בעגה הרלוונטית 'בישול'). בשנת 1994 שיחק בפרנקפורט הגרמנית, וסטאבק ב-1995. בשנת 1997 קיבל הצטיינות על הובלת הקבוצה. השיג שיא בקריירה עם 11 שערים ועזר לקולורדו ראפידס להגיע לגמר גביע. בשנים 1999–2000 שיחק הנדרסון בספורטינג קנזס סיטי באותה עונה שיחק 38 משחקים הבקיע 10 שערים ובישל 9 גולים. את עונת 2001 בילה במיאמי פיוזן. בשנת 2004 הושקה קרן כריס הנדרסון, אשר העניקה מענקים לילדים החולים בלוקמיה.

## פרישה
כריס סיים את הקריירה בניו יורק רד בולס בשנת 2006 בגיל 36.

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלני פ.ס.וו. פרנקפורט
קטגוריה:כדורגלני קולורדו ראפידס
קטגוריה:כדורגלני ספורטינג קנזס סיטי
קטגוריה:כדורגלני קולומבוס קרו
קטגוריה:כדורגלני ניו יורק רד בולס
קטגוריה:כדורגלני נבחרת ארצות הברית
קטגוריה:מדינת וושינגטון: כדורגלנים
קטגוריה:כדורגלנים אולימפיים אמריקאים
קטגוריה:כדורגלני מונדיאל 1990
קטגוריה:כדורגלני גביע הזהב 1991
קטגוריה:כדורגלנים באולימפיאדת ברצלונה (1992)
קטגוריה:כדורגלני גביע פהד 1992
קטגוריה:כדורגלני קופה אמריקה 1993
קטגוריה:כדורגלני גביע הזהב 1993
קטגוריה:כדורגלני גביע הזהב 1998
קטגוריה:אמריקאים שנולדו ב-1970
אחים בנפש

**אחים בנפש** הוא פזמון ישראלי שכתב והלחין אודי דמארי, ובוצע על ידי הזמר החרדי-אמריקאי אברהם פריד באלבומו כמה טוב שנפגשנו. מילות הפזמון החוזר בשיר הן "כל עם ישראל אחים בנפש". נכון לספטמבר 2025, לשיר יש למעלה מ-910 אלף צפיות ביוטיוב.

## רקע

מילות השיר עוסקות באמונה וביטחון ובאחדות בעם היהודי.

השיר זכה לפרסום רב ולהצלחה במגזר הדתי והחרדי והושמע גם במגזר החילוני. היה מהשירים המושמעים בתחנות רדיו קול חי ורדיו קול ברמה בתוכניות סופי שבוע בהם שלושה שבועות ברצף.

## קישורים חיצוניים
* 
*  השיר אחים בנפש בשיא מיוזיק
*ביחד ולחוד הופעה חיה של ישי ריבו ואברהם פריד - 2019 פריד מבצע את השיר במופע יחד ולחוד, באתר יוטיוב

## הערות שוליים

קטגוריה:שירים בעברית
קטגוריה:שירי אברהם פריד
ג'ון סטטסון

**ג'ון צ'ארלס סטטסון** (באנגלית: **John Charles Stetson**; 6 בספטמבר 1920 - 1 באוגוסט 2007) היה מזכיר חיל האוויר של ארצות הברית בשנים 1977–1979.
## ביוגרפיה
ג'ון סטטסון נולד בשיקגו, אילינוי. הוא סיים לימודי תואר בוגר אוניברסיטה בהנדסת אווירונאוטיקה במכון הטכנולוגי של מסצ'וסטס ב-1943 והחל לעסוק בתחום. במלחמת העולם השנייה הוא שירת כקצין קשר בצי ארצות הברית. לאחר המלחמה הוא שב לעסוק בהנדסה. ב-1951 הוא קיבל משרת ייעוץ בחברה לייעוץ טכנולוגי "בוז אלן המילטון". ב-1963 הוא היה לנשיא בית ההוצאה "יוסטון פוסט". טרם מינויו כמזכיר חיל האוויר עמד סטטסון בראש החברה לאספקת צורכי משרד "א. ב. דיק".

סטטסון מונה כמזכיר חיל האוויר באפריל 1977 ובתפקיד זה הוא כיהן עד מאי 1979.

## קישורים חיצוניים
* ביוגרפיה באתר חיל האוויר 
* 

קטגוריה:אמריקאים ילידי אילינוי
קטגוריה:שיקגו: אישים
קטגוריה:מזכירי חיל האוויר של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת נורת'ווסטרן
קטגוריה:אמריקאים שנולדו ב-1920
קטגוריה:אמריקאים שנפטרו ב-2007
שדה שדמה

[שמאל|ממוזער|250px|[ג'נקה רטנר בעת ניסוי בשדה שדמה]]
**שדה שְׁדֵמָה** הוא מתקן ושטח ניסויים של משרד הביטחון המופעל על ידי חטיבת חימוש ותשתיות לאומיות בחברת רפאל - מערכות לחימה מתקדמות. השדה ממוקם מדרום-מזרח למכתש רמון, בסמוך להר חדב והר המישר.

הפעילות במקום החלה בשנות השישים בניסויים במרעום "פילון" ובמרעום "פילר", מרעום הקשה מיידי לפצצות אוויר. ב-1968, לאחר ששטחי האש בבסיס פלמחים לא סיפקו את הצרכים הנדרשים, בוצעו בשדה הניסויים בטיל השפריר. ב-1969 הוקם מתקן קבע במקום, והורחבה הפעילות לעמדות בהר חדב. בשדה הניסויים מבצע חיל האוויר הישראלי אימונים מול מערכות אמיתיות של טילי קרקע-אוויר תוצרת רוסיה המשמשות ביום אויב.

בשדה בוצעו לאורך השנים ניסויים במערכות נשק של רפאל ושל גופים ביטחוניים נוספים בהם: דלילה תמוז, כיפת ברזל, שרביט קסמים, ירי גיל מצריחונים בלתי מאוישים לנגמ"שי איתן ונמר, ספייס, ברק, פטריוט ודרבי.

מרכז השליטה והבקרה במתקן מורכב ממספר תאים:
# תא למהנדסי הפרויקט העוקבים אחר הניסוי באמצעי טלמטריה.
# תא אמצעי המחשוב המרכז את אמצעי העיקוב ובהם מכ"ם ומצלמות. 
# תא בטיחות שאמון על פינוי השטחים מעוברי אורח וסקרנים. 

בסמוך לשדה מופעל מנחת מישר.

הזכות לקבלת הכנסות בגין ארנונה משטח המתקן מהווה מחלוקת בין מועצה אזורית רמת הנגב לבין מועצה אזורית ערבה תיכונה.

## קישורים חיצוניים
* אזור 51 הישראלי, ישראל דיפנס, 25 בפברואר 2014
* 
* 

## הערות שוליים

קטגוריה:רפאל
קטגוריה:מועצה אזורית רמת הנגב
קטגוריה:משרד הביטחון
קטגוריה:הנגב: מבנים
סיפון תצפית

[שמאל|ממוזער|נוף ממרפסת התצפית של [מגדל שאנגחאי|מגדל שנחאי.]]
[שמאל|ממוזער|מבקרים על מרפסת התצפית של [מגדל סקיילון|מגדל סקילון, המשקיף על מפלי ניאגרה]]
[שמאל|ממוזער|מרפסת התצפית [מרכז הסחר העולמי|ממרכז הסחר העולמי המקורי ביוני 1984, כשמרכז מנהטן מרחוק]]
[ממוזער|שמאל|מרפסות [זכוכית המחוברות לכנסיית סנט אוסביוס בארנהם, הולנד]]
ממוזער|220x220 פיקסלים|הנוף הנשקף מסיפון התצפית UFO ניתן לראות את הדנובה, טירת ברטיסלאבה ושמורת הטבע פצ'ניאנסקי
**מרפסת תצפית (סיפון תצפית)**, **מצע תצפית** או **פלטפורמת צפייה** היא פלטפורמת תיירות מוגבהת, הממוקמת בדרך כלל על מבנה ארכיטקטוני גבוה, דוגמת גורד שחקים או מגדל תצפית. סיפוני תצפית סגורים לעיתים בשל תנאי מזג האוויר, ורק מעטים עשויים לכלול טלסקופים המופעלים עם מטבעות לטובת צפייה במקומות רחוקים.

## רשימת מרפסות תצפית ציבוריות לפי גובהן

## רשימת סיפוני תצפית הגבוהים ביותר לפי סוג

## ציר הזמן של סיפוני התצפית הגבוהים בעולם
זהו ציר זמן של התפתחות סיפוני התצפית הגבוהים בעולם מאז חנוכת אנדרטת וושינגטון בשנת 1885.

### בתהליך בנייה
* 2022 (הערכה) מגדל ג'דה, ג'דה, ערב הסעודית. 637 מטר, קומה 157
* 2020 (הערכה) גולדין פיננסים 117, טיינג'ין, סין. 578.7 מ', קומה 116
* 2021 (הערכה) PNB 118, קואלה לומפור, מלזיה. 489.58 מ', קומה 117

### בניינים שבנייתם אושרה
* 2021 (הערכה) מגדל דובאי אחד, דובאי, איחוד האמירויות. 655 מ', קומה 
קובץ:Viewing platform - top right.jpg|מרפסת התצפית המתנשאת לגובה 10 מטרשל רונדה, ספרד, משקיפה על שפלת מישור רונדה המצויה כ-100 מ' מתחת.
קובץ:TreeHouse-Elevated01.jpg|בית עץ רב מפלסי בקייפטאון בדרום אפריקה, עם מרפסת תצפית למעלה
קובץ:Rokko garden terrace03s3200.jpg|מקום מרפסת תצפית במרפסת גן הרוקו, הר רוקō, קובה, יפן
קובץ:Observation deck overlooking Potsdamer Platz with placard showing 1929 view.jpg|מרפסת התצפית במערב ברלין עם נוף לפוטסדאמר פלאץ מצדו השני של חומת ברלין, 1977. בתחתית המדרגות לוח מראה כיצד נראה הכיכר בשנת 1929.
קובץ:One World Observatory View.jpg|גשר ברוקלין נצפה מהמצפה הכוכב העולמי בעיר ניו יורק
קובץ:Vista del Puerto de Victoria desde Sky100, Hong Kong, 2013-08-09, DD 10.JPG|נוף לילה של נמל ויקטוריה, הונג קונג n sky100


## ראו גם
* גלגל תצפית
* מרפסת התצפית הגבוהה בעולם

## קישורים חיצוניים

## הערות שוליים

קטגוריה:אטרקציות תיירותיות
קטגוריה:אלמנטים אדריכליים
קטגוריה:מבנים לפי סוג
קטגוריה:תצפית
מטוטלת אנגלית

**מטוטלת אנגלית** הוא מכשיר שנועד למדוד ולהסדיר את רמת מניעת ההחלקה של משטחי דריכה. כל מוצרי הבינוי אשר משמשים לריצוף וחיפוי של משטחים חוץ ופנים, עוברים בדיקה זאת כחלק מתהליך שחרור תקני בנמל הימי. כל מוצרי הריצוף שלא עברו בדיקה זאת בהצלחה, לא יוכל להימכר תחת ההגדרה של - מוצרי דריכה נוגדי החלקה. מטרת התקן הוא להעניק מדידה מספרית מדויקת של רמת ההחלקה במשטח הנבדק. נושא הבטיחות משמעותי ביותר בבחירת סוג הריצוף ותכנונו. התקנים הישראלים והבינלאומיים קובעים אמות מידה למידת החיכוך או החספוס הנדרשת ממשטח מרוצף, על מנת למנוע החלקה ופגיעות גופניות.

## קישורים חיצוניים
* מידע מפורט

קטגוריה:בנייה: כלי עבודה
אנגלית
פרייס ווטרהאוס קופרס

**פרייס ווטרהאוס קופרס** (באנגלית: **PricewaterhouseCoopers** או בקיצור **PwC**) הוא אחד התאגידים הגדולים בעולם למתן שירותים פיננסיים, חשבונאיים וייעוץ ארגוני ומקצועי ואחד מארבעת משרדי ראיית החשבון הגדולים, יחד עם דלויט, ארנסט אנד יאנג ו-KPMG. מטה החברה ממוקם בלונדון, בריטניה.

נכון לשנת 2025, חברת PwC פועלת ב-136 מדינות, ב-636 ערים, עם 364,782 עובדים. 23% מכוח העבודה עבד ביבשת אמריקה, 37% באסיה פסיפיק ו-40% באירופה, המזרח התיכון ואפריקה. הכנסותיה העולמיות של החברה היו 56.9 מיליארד דולר בשנת 2025.

המשרד במתכונתו הנוכחית נוצר בשנת 1998 על ידי מיזוג בין שני משרדי רואי חשבון; **קופרס וליברנד** ו**פרייס ווטרהאוס**. לשתי הפירמות היו היסטוריות מהמאה ה-19. שם המסחר קוצר ל-PwC בספטמבר 2010 כחלק ממאמץ מיתוג מחדש.

פרייסווטרהאוס קופרס אינטרנשיונל בע"מ, שבסיסה בלונדון, בריטניה היא גורם מתאם עבור רשת הפירמות העולמית. היא מנהלת את המותג העולמי ומפתחת מדיניות ויוזמות ליצירת גישה משותפת ומתואמת בתחומים כמו סיכון, איכות ואסטרטגיה. היא אינה מספקת שירותים ללקוחות.

נכון לשנת 2020, PwC הייתה החברה בבעלות פרטית הרביעית בגודלה בארצות הברית.

## בוגרים נודעים
* אד בסטיאן - מנכ"ל דלתא איירליינס.
* פיל נייט - מייסד נייקי.
* ריץ' קרמר - יו"ר, נשיא ומנכ"ל חברת הצמיגים והגומי גודייר.
* דהרוביה סוריהדבארה - סמנכ"ל כספים ג'נרל מוטורס.
* בראד טילדן - מנכ"ל ויו"ר חברת אלסקה איירליינס.

## החברה בישראל
בישראל, לחברה משרד המקיים שותפות עם משרד רואי החשבון קסלמן וקסלמן. המשרד הראשי של הפירמה נמצא בתל אביב, עם סניפים בחיפה, באר שבע וירושלים.

החברה הישראלית (PwC Israel) נוסדה ב-1924, וכיום פועלים בה 80 שותפים ויותר מ-1,000 אנשי מקצוע, לרבות רואי חשבון, כלכלנים, בוגרי מנהל עסקים, מנתחי מערכות ומהנדסים. בדומה לנהוג ברשת הגלובלית, השירותים מסווגים לשלושה תחומי פעילות עיקריים: ביקורת ודיווח כספי, מיסים וייעוץ עסקי.
[ממוזער|משרדי PwC  ב[דובאי]]
בשנת 2025 הטילה הוועדה לניירות ערך ובורסות של ארצות הברית (SEC) קנס של 2.75 מיליון דולר על PwC Israel, לאחר שמאות מעובדיה רימו במבחנים פנימיים שנגעו לאתיקה ולבקרת איכות בשנים 2017–2022.

## שערוריות
ב־2023, PwC ותאגידי ראיית חשבון נוספים, הואשמו כי סיפקו שירותי ייעוץ פיננסי לחברות גדולות באוסטרליה, במטרה לסייע להן להעלים מס.

ב־2024, PwC נקנסה בסכום של 62 מיליון דולר, על כך שלא דיווחה ואף סייעה להסתרת הונאה שבוצעה על ידי חברת פיתוח נדל"ן בסין, מה שהוביל לקריסתה של החברה.

## קישורים חיצוניים

* 

## הערות שוליים

קטגוריה:משרדי ראיית חשבון
קטגוריה:תאגידי ייעוץ אסטרטגי
אגם (הוצאה לאור)

**אֲגַם** היא הוצאה לאור ישראלית, שהוקמה בשנת 2007, המוציאה לאור ספרי עיון, פנאי וסיפורת. ההוצאה מתמחה בעיקר בספרי ילדים ונוער.

ההוצאה הוקמה על ידי ישראל מזרחי וליאור שרף. מזרחי הוא בנו של מאיר מזרחי מייסד הוצאת מ. מזרחי. אחרי סכסוך בין השותפים עבר מזרחי לנהל את ההוצאה לאור של אביו.

ההוצאה מוציאה לאור בעיקר ספרות מתורגמת, אך גם ספרות מקור, חוברות עבודה, משחקים וחוברות צביעה.

מנכ"ל ההוצאה הוא ליאור שרף, ועורכת ההוצאה היא ראוּבת ניצן.

## קישורים חיצוניים
* 

## הערות שוליים

קטגוריה:הוצאות ספרים בישראל
קטגוריה:ישראל: חברות שהוקמו ב-2007
פרויקט דיוק הטילים

[250px|ממוזער|אתרי פרויקט הטילים המדויקים של [חזבאללה בביירות]]
[250px|ממוזער|תצלום אוויר של אתר לדיוק טילים ב[בקאע]]
**פרויקט דיוק הטילים** הוא מיזם צבאי משותף לארגון חזבאללה ולהנהגת איראן, שייעודו פיתוח וייצור טילים מדויקים, בשטח לבנון, לצרכים צבאיים.

## רקע
פרויקט הדיוק התחיל בשנת 2013 בשני צירים: הסבת טילים לא-מדויקים למדויקים וייצור מאפס של טילים מדויקים.

תחילה, פעל ארגון חזבאללה בניסיונות להבריח טילים מדויקים בשלמותם מאיראן דרך סוריה ללבנון, אך רבות מפעולות אלו סוכלו, ולאור כך, בשנת 2016 החליטו בארגון שלא להעביר יותר טילים שלמים. באותה העת מתרחשת פעילות במרכז סרס בסוריה של הסבת טילים לא-מדויקים למדויקים, פעילות שגם כן משובשת, ולכן החליט הארגון להבריח בנתיבים יבשתיים, ימיים ואוויריים את רכיבי הדיוק לתוך שטח לבנון ושם להתקין אותם על טילים לא-מדויקים שכבר נמצאים ברשותו.

ב-27 בספטמבר 2018 בנאומו בפני עצרת האו"ם, חשף ראש הממשלה בנימין נתניהו שלושה אתרים בשכונת אוזעאי בביירות בהם הארגון מקים תשתית להסבת טילים למדויקים יותר:
* אתר בתוך אצטדיון "אלעהד" של קבוצת הכדורגל של נבחרת חזבאללה;
* אתר בסמוך לנמל התעופה הבין-לאומי רפיק אל-חרירי;
* אתר במעגנה, בלב שכונת מגורים ובסמוך למבניים אזרחיים, במרחק של כ-500 מטרים בלבד ממסלול הנחיתה של נמל התעופה הבינלאומי רפיק אל-חרירי.

לפי צה"ל, בעקבות החשיפה נמנעה הקמתם של המפעלים, אולם במקביל התחיל חזבאללה בניסיון להקים מפעלים לייצור טילים מדויקים בשטח לבנון.

בשנים 2016–2018, איראן וחזבאללה התקשו ליישם את הסבת הטילים באתרים כמתוכנן ולא עמדו ביעדים שהציבו לעצמם. ב-29 באוגוסט 2019 חשף צה"ל לראשונה מידע על היקף הפרויקט.

במהלך מבצע חיצי הצפון בשנת 2024, החל צה"ל לתקוף ולהשמיד אתרים רבים ששימשו את חזבאללה במסגרת הפרויקט.

## אתר הפרויקט
ב-3 בספטמבר 2019 חשף צה"ל את האתר המיועד לייצור והסבת טילים מדויקים, שהוקם בהובלת איראן וחזבאללה וממוקם בבקאע, בסמוך לכפר א-נבי שית.

האתר מחולק למספר מתחמים: מתחם ייצור המנועים, מתחם בקרת איכות, מתחם ייצור חומרי נפץ לראשי קרב ומתחם לוגיסטי.

## אנשי מפתח בפרויקט
* מג'יד נואב, המוביל הטכנולוגי של הפרויקט מטעם איראן
* עלי אצע'ר נורוזי, ראש אגף הלוגיסטיקה של משמרות המהפכה האסלאמית

### לשעבר
* עלי ח'אמנאי, המנהיג העליון של איראן שחוסל בשנת 2026 במבצע שאגת הארי
* קאסם סולימאני, מפקד כוח קודס לשעבר, שנהרג בידי ארצות הברית בינואר 2020
* מוחמד חג'אזי, האחראי לשעבר על פעילות איראן בלבנון, ולאחר מכן סגן מפקד כוח קודס שמת מהתקף לב באפריל 2021
* פואד שוכר, מפקד הפרויקט מטעם חזבאללה, שנהרג בידי ישראל ביולי 2024
* חסן נסראללה, מזכ"ל חזבאללה לשעבר, שחוסל בידי ישראל בספטמבר 2024, כחלק ממבצע סדר חדש

## השלכות ביטחוניות על ישראל
ישראל, שלפי פרסומים זרים פועלת במשך שנים בניסיון לסכל את יישום הפרויקט, רואה בו קו אדום ועילה למלחמה.

במסגרת מבצע חיצי הצפון וגם לאחריו, תקפה ישראל רכיבים שונים של פרויקט הדיוק.

## לקריאה נוספת
* פרויקט דיוק הטילים של חזבאללה בהובלת איראן נחשף, אתר צה"ל, 29 באוגוסט 2019
* 

## קישורים חיצוניים

## הערות שוליים

קטגוריה:מיזמים
קטגוריה:סכסוך ישראל–חזבאללה
קטגוריה:לבנון: צבא וביטחון
קטגוריה:איראן: צבא וביטחון
קטגוריה:טרור ארטילרי
קטגוריה:חזבאללה: אמצעי לחימה
טל-מאי

**טל־מאי** היא הוצאה לאור ישראלית, המתמקדת בספרות ילדים ונוער.

ההוצאה הוקמה בשנת 2004 על ידי הסופרת והמתרגמת מאירה פירון, שעד היום משמשת כמנכ"לית ההוצאה.

לפי הגדרתה העצמית של ההוצאה, היא חותרת לעיסוק ב"ספרות עכשווית וספרות קלאסית, בדגש על ספרות שמעודדת את אהבת הקריאה והאמנות, ומגרה את המחשבה".

ההוצאה מיצבה את עצמה כהוצאת בוטיק, המפרסמת ספרי איכות, ורבים מספריה נבחרו ל"מצעד הספרים" של משרד החינוך.

משנת 2013 יותם שווימר הוא העורך הראשי של ההוצאה.

ההוצאה עבדה בשותפות עם ידיעות ספרים למעלה מעשור, ובשנת 2023 חזרה לפעילות עצמאית.

## קישורים חיצוניים
* 

## הערות שוליים

קטגוריה:הוצאות ספרים בישראל
קטגוריה:ספרות ילדים ונוער בישראל
קטגוריה:ישראל: חברות שהוקמו ב-2004
דודג' מידווברוק

**דודג' מידווברוק** (באנגלית : **Dodge Meadowbrook**) היא מכונית משפחתית גדולה אשר יוצרה בארצות הברית על ידי חטיבת דודג' בקונצרן הרכב קרייזלר האמריקאי בין השנים 1954–1949.

## ממאפייני "דודג' מידווברוק"

* יוצרו כ-500,000 יחידות. בשנת 1949 יוצרו כ-90,000 יחידות. בשנת 1952 יוצרו 84,000 יחידות.
* 6 מושבים
* מנוע קדמי / מנוע בנזין
* מנוע הנעה אחורית
* מנוע קירור מים
* תאוצה בין 0–100 קמ"ש היא 25.6 שניות (דגם 4 דלתות סדאן, מנוע 3,773 סמ"ק המפיק 103 כ"ס המשודך לתמסורת אוטומטית 3 מהירויות)
* מחיר היחידה "דודג' מידווברוק" דגם סטיישן עמד על 2,176 דולר (ארצות הברית, שנת 1953)

### תצורות
* 2 דלתות - סדאן (1954-1953)
* 4 דלתות - סדאן (1954-1949)
* 2 דלתות (כולל חלון אחורי הנפתח כלפי מעלה, וחלק תחתון של הדלת האחורית) - סטיישן (1953)

## גלריה

קובץ:1954 Dodge Meadowbrook Sedan.jpg | "דודג' מידווברוק", שנת 1954
קובץ:Modified 1950 Dodge Meadowbrook, at 2010 Les chauds vendredis.jpg | "דודג' מידווברוק"
קובץ:Dodge (10079955025).jpg | "דודג' מידווברוק", 2 דלתות סדאן
קובץ: Dodge (10080159193).jpg| "דודג' מידווברוק", 2 דלתות סדאן


## ראו גם
* דודג'
* דודג' דה לוקס
* דודג' D24 קסטום

## קישורים חיצוניים

* 
* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:דגמי מכוניות שהושקו ב-1949
מידווברוק
קטגוריה:מכוניות אמריקאיות
קטגוריה:כלי רכב צבאיים אמריקאיים
אלי X

**אלכסנדרה אשלי יוז** (באנגלית: **Alexandra Ashley Hughes**; נולדה ב-31 ביולי 1985), הידועה בשם הבמה **Allie X** (**עלי X**) היא זמרת-יוצרת קנדית.

## ביוגרפיה
אלכסנדרה אשלי יוז נולדה ב-31 ביולי 1985, שבאוקוויל, אונטריו. משפחתה ממוצא בריטי. היא למדה בבית הספר לאמנויות אטוביקוק, אחר כך למדה לנגן על פסנתר וקול קלאסי באקדמיה לאמנויות במישיגן, וסיימה את התוכנית לביצוע התיאטרון המוזיקלי של מכללת שרידן, וכן למדה תיאטרון מוזיקלי.

## דיסקוגרפיה
### אלבומי אולפן
* 2006: *Waiting for the Prize*
* 2009: *Ladies and Gentlemen*
* 2017: *[[CollXtion II]]*
* 2020: *[[Cape God]]*

### מיני-אלבומים
* 2010: *Allie Hughes*
* 2012: *Allie X Andra*
* 2015: *[[CollXtion I]]*
* 2015: *Catch EP*
* 2017: *CollXtion II: Ʉnsolved*
* 2018: *[[Super Sunset]]*
* 2019: *[[Super Sunset|Super Sunset (Analog)]]*
* 2021: *Cape God (The Digital Concert)*

## קישורים חיצוניים

* 

## הערות שוליים

קטגוריה:זמרות קנדיות
קטגוריה:זמרות-יוצרות
קטגוריה:פעילים למען זכויות להט"ב
קטגוריה:קנדיות שנולדו ב-1985
ניו יורק סאוור

**ניו יורק סאוור** (באנגלית: **New York Sour**, על שם העיר ניו יורק) הוא קוקטייל המוכר רשמית על ידי איגוד הברמנים הבינלאומי. המשקה מורכב מ-60 מ"ל בורבון (או ויסקי שיפון), 22.5 מ"ל מי סוכר, 30 מ"ל מיץ לימון, מספר טיפות חלבון ביצה, 15 מ"ל יין אדום (שירז או מלבק). את הקוקטייל מכינים בשני שלבים: תחילה משקשים את כל הרכבים פרט ליין בשייקר עם קוביות קרח ומוזגים לכוס אולד פאשנד מלאה בקרח. לאחר מכן מוזגים את היין בזהירות מלמעלה, כך שהוא לא יתערבב עם יתר הקוקטייל ויהווה שכבה מעל. המשקה הוא קוקטייל סאוור, המהווה למעשה ויסקי סאוור, בתוספת שכבת יין. הקוקטייל מוגש ללא קשית, אלא נשתה ישירות מהכוס.

קיימת וריאציה בה מוסיפים טיפת אנגוסטורה ביטרס. ניתן להשמיט את חלבון הביצה. קיימות גרסאות עם יחסים מעט שונים של רכיבים.

## קישורים חיצוניים

* ניו יורק סאוור, באתר איגוד הברמנים הבינלאומי
* best-new-york-sour אתר acouplecooks
## הערות שוליים

קטגוריה:קוקטיילי יין
הפדרציה של האיגודים המקצועיים וועדי העובדים העצמאיים והדמוקרטים בפלסטין

**הפדרציה של האיגודים מקצועיים וועדי העובדים העצמאיים והדמוקרטים בפלסטין**, הוקמה כתגובה לחוסר הדמוקרטיה בתוך הפדרציות של ארגוני העובדים הפלסטיניים הוותיקים.  

באמצעות מאמציהם של פעילי זכויות עובדים עצמאיים והמרכז לדמוקרטיה וזכויות עובדים (DWRC), מאות ועדי עובדים עצמאיים הצטרפו להתאחדות ועדי העובדים העצמאיים מאז 2004, וקיימו את הכנס הראשון שלהם בשנת 2007. 

## חשיבות
על-פי חלק מהמשקיפים פסקו הפדרציות הקיימות של ארגוני העובדים ברשות הפלסטינית להיות דמוקרטיות. הפדרציה הכללית הפלסטינית של האיגודים המקצועיים (PGFTU) שנשלטת על ידי הפת"ח, לא קיימה בחירות מאז 1981.  

בשנת 2007, הביקורת על ה-PGTFU הגיעה לשיאה בייסוד **הפדרציה של האיגודים מקצועיים וועדי העובדים העצמאיים והדמוקרטים בפלסטין**, המייצג מעל 50,000 עובדים ועובדות, החברים בוועדי עובדים עצמאיים, אשר נבחרו באופן דמוקרטי בכל רחבי הגדה המערבית ועזה . מוחמד אל-עארורי, בעברו איש ה-PGFTU, נבחר לרכז הראשי של הפדרציה החדשה.

## עימותים עם ה-PGFTU
בשנת 2005 שלח ה-PGFTU מכתב לפדרציה הבינלאומית של ארגונים להשכלת עובדים (IFWEA).

בטענה כי "מה שמתייחסים אליו כוועדי עובדים עצמאיים, למעשה מתואמים עם המרכז לדמוקרטיה וזכויות עובדים בראשות מוחמד דהמאן כמו גם עם תנועת החמאס ומפלגת היוזמה הלאומית הפלסטינית בראשות מוסטפא ברגותי."  

אישומים מסוג זה, העלולים להביא למאסר של המעורבים, היו במרכזה של מחלוקת קשה של ה-PGFTU עם המרכז לדמוקרטיה וזכויות עובדים (DWRC).

## הערות שוליים

קטגוריה:ארגוני עובדים
קטגוריה:הרשות הפלסטינית: ארגונים
קטגוריה:2007 בפוליטיקה
קטגוריה:זכויות עובדים
הוועד של אגודת הדרייפרים

**הוועד של אגודת הדרייפרים** (בהולנדית: **De Staalmeesters**) הוא ציור שמן על בד מאת הצייר ההולנדי רמברנדט ואן ריין, משנת 1662. הציור, שאורכו 191.5 ס"מ ורוחבו 279 ס"מ, מוצג כיום ב"רייקסמוזיאום" שבאמסטרדם, הולנד. היצירה נחשבת לאחר מהציורים הקבוצתיים האחרונים של הצייר.

## אודות היצירה
הגברים בציור, למעט בל שבולט באי חבישת כובע, הם דרייפרים. דרייפרים הם אנשים שמתעסקים במסחר של בגדים. אותם דרייפרים ביצירה נבחרו על ידי הגילדה שלהם לבחינת איכות הבגדים שמוצעת למכירה לחברי הגילדה. הנציגים בציור החלו בתפקידם בדיוק ביום שישי הטוב לתקופת כהונה בת שנה, ומצופה מהם לבצע את בדיקותיהם שלוש פעמים בשבוע. פירוש המילה ההולנדית staal הוא דגימה, ובהקשר לשם היצירה הכוונה היא לבחינת דגימות בגדים על ידי נציגי הוועד. הבוחנים השתמשו בחותמות מיוחדות כדי לתעד את עבודתם. איכות הבגדים נעה בין חותמת אחת המסמלת את האיכות הנמוכה ביותר לבין ארבעה חותמות המסמלת את הציון הגבוה ביותר שניתן להשיג. 

חברי הגילדה ביצירה הם (משמאל לימין): ג'ייקוב ואן לון, וולקרט ג'אנץ, וילם ואן דוינבורג, פרנס הנדריקס בל, ארנוט ואן דר מיי וג'וכם דה נווה. הגילדה היא שהזמינה את הדיוקן הקבוצתי והוא נתלה באולם הגילדה עד לשנת 1771. 

היצירה מופיעה על חפיסות סיגרים הולנדיים. כמו כן, הציור הופיע בסצנת הפתיחה של הסרט "מכונת הזמן", בביתו של הסופר הרברט ג'ורג' ולס. הציור מופיע אף כחלק חשוב בעלילת ספרו של ג'פרי ארצ'ר "רק המעז" (2019). 

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציורי שמן
קטגוריה:יצירות אמנות מן הבארוק
קטגוריה:רמברנדט: ציורים
קטגוריה:אוספי רייקסמוזיאום
קטגוריה:ציורים מהמאה ה-17
סטלה מוואנגי

**סטלה ניאמבורה מוואנגי** (בנורווגית: **Stella Nyambura Mwangi**; נולדה ב-1 בספטמבר 1986), ידועה בשם הבמה **STL**, היא זמרת, פזמונאית וראפרית קנייתית-נורווגית. מוואנגי ייצגה את נורווגיה באירוויזיון 2011 שנערך בדיסלדורף שבגרמניה, שנה לאחר שמדינתה הנחתה את התחרות, והודחה בחצי הגמר.

## קריירה
[ממוזער|סטלה מוואנגי ב[אירוויזיון 2011.]]
[ממוזער|סטלה מוואנגי (מימין) בתחרות ה[מלודי גראנד פריקס בשנת 2018.]]
בשנת 2008 הוציאה את אלבום הבכורה שלה, *Living for Music*. האלבום זכה לביקורות מעורבות.

### אירוויזיון 2011
בשנת 2011 השתתפה מוואנגי בתחרות המלודי גראנד פריקס, בעבור לייצג את נורווגיה באירוויזיון 2011, שהתקיימה בדיסלדורף שבגרמניה. ב-12 בפברואר 2011 זכתה בתחרות.

ב-10 במאי ייצגה את נורווגיה באירוויזיון עם השיר "Haba Haba". השיר הגיע למקום הראשון במצעד הסינגלים הנורווגי. אף על פי שהייתה אחת מהמתחרים המועדפים ביותר בתחרות, לא הצליחה להעפיל לגמר.

### לאחר האירוויזיון
ב-10 ביוני 2011 הוציאה את אלבום האולפן השני שלה, *Kinanda*. האלבום כלל את השיר "Haba Haba", איתו ייצגה את נורווגיה באירוויזיון 2011, והגיע למקום ה-15 במצעד האלבומים הנורווגי.

בשנת 2018 התחרתה בשנית בתחרות המלודי גראנד פריקס, יחד עם אלכסנדרה רוטאן, על מנת לייצג את נורווגיה באירוויזיון 2018. השניים הגיעו למקום השלישי בתחרות.

בשנת 2019 נכנס שירה "Ma Itū" למשחק הווידאו הפופולרי "Just Dance 2020".

## חיים אישיים
מוואנגי נולדה במוראנג'ה שבמחוז מרכז קניה בשנת 1986 ובילתה שם את חמש שנותיה הראשונות, לפני שמשפחתה עברה לאיידסוול שבנורווגיה בשנת 1991. בגיל 8 התחילה להתאמן בנגינת מוזיקה.

אביה של מוואנגי נהרג בתאונת פגע וברח בפברואר 2012.

## דיסקוגרפיה
### אלבומי אולפן
* 2008: *Living for Music*
* 2011: *Kinanda*

## קישורים חיצוניים

* 

## הערות שוליים

קטגוריה:זמרות קנייתיות
קטגוריה:זמרות-יוצרות
קטגוריה:זמרות נורווגיות
קטגוריה:ראפריות נורווגיות
קטגוריה:נציגי נורווגיה באירוויזיון
קטגוריה:משתתפי אירוויזיון 2011
קטגוריה:משתתפי מלודי גרנד פרי
קטגוריה:מהגרים לנורווגיה
קטגוריה:קנייתיות שנולדו ב-1986
הפועל בית זרע

**הפועל בית זרע** (נקראה גם **הפועל בית זרע/אפיקים**) הייתה קבוצת כדורעף ישראלית מקיבוץ בית זרע שהשתתפה בליגה הבכירה ואף זכתה בתואר האליפות בשנת 1956. הקבוצה היא ממייסדות ליגת הכדורעף בישראל באמצע שנות ה-50.

## היסטוריה
העובדה שקיבוץ בית זרע הוקם והשתייך לתנועת הקיבוץ הארצי השומר הצעיר, גרמה לכך שבאופן טבעי הייתה לו זיקה להתאחדות הפועל. מועדון "הפועל" הפעיל בקיבוץ ענפי ספורט כמו: כדורגל, כדורסל וכדורעף שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה. הקבוצה הוקמה בשנת 1947 על ידי חיים בורר שחקן נבחרת ישראל ששימש בתחילת הדרך כמאמן שחקן.

הקבוצה זכתה בגביע פסל זייד כבר בשנת 1953. בשנת 1955 זכתה הקבוצה ב"גביע חללי רחובות" לאחר ניצחון בגמר מול הפועל בית קמה. בשנת 1956 זכתה הקבוצה באליפות הליגה הארצית (הליגה הבכירה) שנפתחה באותה שנה. בסיום עונת 1961–1962 נשרה הקבוצה לליגה השנייה וחזרה רק בתום עונת 1967–1968.

בתחילת שנות ה-70 התאחדה הקבוצה עם הפועל אפיקים מקיבוץ אפיקים הסמוך ונקראה "הפועל בית זרע/אפיקים". בסיום עונת 1977–1978 נשרה הקבוצה לליגה השנייה מהמקום האחרון.

שחקן הקבוצה מרדכי (מוטל'ה) סדן נהרג במלחמת יום הכיפורים ושנה לאחר מכן שיחקה הקבוצה מול מכבי תל אביב על גביע לזכרו.

## תארים והישגים
* **[[ליגת העל בכדורעף]]**:
** **אליפות (1)**: 1956
** סגנות (2): 1969, 1971, 1972, 1973
* **[[גביע המדינה בכדורעף|בגביע המדינה]]**:
** **זכייה (1)**: 1971
** גמר: 1973
* **[[גביע פסל זייד]]**:
** **זכייה (2)**: 1953, 1957
** גמר: 1954
## שחקני עבר בולטים

## קישורים חיצוניים
* עונת 1956: חיים בורר ועוד חמישה, באתר איגוד הכדורעף

## הערות שוליים

בית זרע
בית זרע
קטגוריה:בית זרע
קטגוריה:אפיקים (קיבוץ)
תנו לגדול בשקט (אלבום)

**תנו לגדול בשקט** הוא אלבום הסולו השלישי של הזמר הישראלי גידי גוב שיצא ב-1985.

האלבום כולל שירי ילדים: כ"תנו לגדול בשקט", "אין לי כסף", "הופה היי" ו"חורף" מפסטיבלי הילדים שהתקיימו בשנים לפני כן. כמו כן, נכללו באלבום גם שירו "הו מה יהיה" בתרגום אהוד מנור, מתוך המופע "עדלידע קרנבל 83" שהופק על ידי שמוליק קלדרון ובוים על ידי צדי צרפתי, כמו גם שירים שהוקלטו על ידי צוות "הכבש השישה עשר", ולא הופיעו בתקליט המקורי של ההרכב: "כשאהיה גדול" ו"איך שיר נולד?". השיר ״גן סגור״, שהופיע במקור באלבום של ״הכבש השישה עשר״, מופיע כאן בגרסת כיסוי רוקיסטית שהקליט גוב לבדו, בשם ״גן סגור 83׳״.

האלבום בנוי כמעין סיפור ילדים כך שבין שיר לשיר, גוב מספר קטעי סיפור ילדים בקולו (ללא לחן). את קטעי הקישור והסיפורים כתב ישראל ויסלר (פוצ'ו). האלבום יצא גם כמארז "ספרקלטת", שכלל ספר שכלל את מילות כל השירים והסיפורים, בלווית איורים.

בגרסת הקלטת (קסטת וידיאו) נוספו לאלבום שתי רצועות שלא הופיעו בתקליט ובדיסק: סיפור בשם "האריה שרצה להיות עם החבר'ה" והשיר "עם כל החבר'ה".

## רשימת רצועות

## קישורים חיצוניים

קטגוריה:אלבומי גידי גוב
קטגוריה:אלבומים בעברית
קטגוריה:אלבומי מוזיקה לילדים
קטגוריה:אלבומי חברת הד ארצי
עלה קטן שלי

**עלה קטן שלי** הוא סינגל מסוגת מוזיקה יהודית מקורית, שהוציא אברהם פריד בשנת 2002. מילות השיר נכתבו והולחנו על ידי ישי לפידות. השיר הוא הסינגל הישראלי הראשון שהוציא פריד, אחריו באו שירים כמו רק תפילה אשא וכמה טוב שנפגשנו. נכון לספטמבר 2025, לשיר יש למעלה מ-3.9 מיליון צפיות ביוטיוב.

## השיר
השיר הוא מעין משל, עלה נמצא על העץ וכשהוא גדל הוא נושר מהכובד והעץ הבוגר נותן לעלה הנחיות איך להתמודד עם החיים עצמם, כאשר הוא לא תלוי בעץ (אבא שלו) אלא שהוא תלוי בעצמו מעכשיו.

זהו השיר העברי הראשון של פריד לאחר קריירה ארוכה של שירים חסידיים.

לשיר יש גרסאות כיסוי רבות ביניהן של דודו אהרון, עופר לוי וגרסה של עדן חסון בטקס המשואות 2020.

גם ישי לפידות עצמו הקליט את השיר לבסוף.

## קישורים חיצוניים

* 
* מילים לשיר "עלה קטן שלי" באתר שירונט
* לדף השיר באתר הספרייה הלאומית

## הערות שוליים

קטגוריה:שירי אברהם פריד
קטגוריה:שירים חסידיים
קטגוריה:שירים בעברית
בלעדיך

"**בלעדיך**" הוא סינגל של הזמרת-יוצרת הישראלית ריטה, שיצא לאור ב-8 ביוני 2020.

השיר נכנס לפלייליסט הרשמי של גלגלצ וכאן גימל ב-17 ביוני 2020.

## רקע
בצאת הסינגל סיפרה ריטה איך השיר נוצר: "יש בי רצון גדול להכיר לקהל שלי את המוזיקה והשירים הפרסיים: השפה העשירה, הביטויים, חוסר הציניות, המטאפורות לצד הלחנים הנוגעים ללב, אבל לרוב לא הצלחתי לתרגם אותם במדויק לעברית והנחתי לזה. הפעם, בעידודה של אחותי מיטרה, החלטתי לא לתרגם, אלא לכתוב טקסט חדש ללחן השיר הזה שבו התאהבתי ואני שומעת אותו ללא הפסקה. צרויה להב הנדירה עזרה לי להלביש את המילים שלי על הלחן. החלטתי להישאר נאמנה לעיבוד המקורי שריגש אותי בפשטותו".

## ביקורות

השיר זכה לביקורת חיובית מצד יוסי חרסונסקי שאמר: "ריטה כמו ריטה "חיה" את הסיפור, מצליחה "להרגיש" את מי שהיא מגלמת, וליצור את האיזון הקולי הנכון. חלוקת האנרגיות מקבלת חיזוק בעיבוד האפקטיבי הידידותי למשתמש, שמקדם את ההתרגשות ומוביל אותה מאיפוק בתחילת השיר לשיא הדרמה האישית במעלה המנעד הקולי".

דידי הררי אירח את ריטה במסגרת התכנית דידי לוקאלי ברדיו ושיבח את ריטה על השיר: "שיר יפה...לחן מדהים והמילים שלך יפות מאוד".

ביקורת חיובית נוספת הגיעה מצד דודי פטימר שאמר: "השיר הזה בא לי כ"רעם ביום בהיר" וכבש את ליבי מהרגע הראשון הן מבחינת הטקסט המלנכולי והכן והן מבחינת הפזמון שאי אפשר שלא להתמכר אליו".

## הפקה
* ריטה - מילים
* עלי זנד וקילי - לחן
* בן שופן - עיבוד והפקה מוזיקלית (על פי העיבוד וההפקה המוזיקלית המקוריים לשיר "Jadeh Shab")
* נועם בורג - גיטרה
* אבי יפרח - בס
* יאיר גורן - מיקס
* ארן לביא - מאסטרינג

## וידאו קליפ
* דנית רוט - איור
* אורית פניני - צילום
* יעל יעקבי - עיצוב

## מיקומי שיא

## רשימת השמעה

## קישורים חיצוניים

* בלעדיך באתר Spotify
* בלעדיך באתר Deezer
* בלעדיך באתר טיידל
* בלעדיך באתר genius
* 
* לדף השיר באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי ריטה
קטגוריה:סינגלים בהוצאת נענע דיסק
בא בדוב

**בא בדוב** (באנגלית: **We Bare Bears**, אנחנו דובים חשופים) היא סדרת הנפשה אמריקאית לילדים שמשודרת בערוץ Cartoon Network ונוצרה על ידי דניאל צ'ונג. הסדרה הייתה מועמדת למספר פרסים, כאשר היא זכתה בחלקם. הסדרה הסתיימה באופן רשמי ב-8 ביוני 2020 עם יציאת הסרט "בא בדוב: הסרט".

בישראל הסדרה שודרה בשנים 2017–2018 בערוץ הילדים בדיבוב לעברית. ב-2019 נוספה ל-yesVOD ו-STINGTV, ובעקבות כך דובבו פרקים נוספים ממנה בשנת 2021.

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026, עונה 1 עלתה עם דיבוב לעברית והשאר בלי דיבוב/תרגום לעברית.

## תקציר העלילה
הסדרה עוקבת אחר שלושה דובים אחים מאומצים – גריזלי ("גריז"), פנדה ודוב קוטב – המגיעים לסן פרנסיסקו ומנסים להסתגל לעולם בני האדם, כשהם מנסים לקנות אוכל, כדי להתחבר לבני האדם או כדי להיות מפורסמים באינטרנט, אף על פי שבאמצעות ניסיונות אלו רואים את הדובים מנסים להשתייך לטבע של בני האדם באמצעות האינסטינקטים של החיות. אולם, לבסוף, הם מבינים שצריך לתמוך זה בזה. הדובים משתמשים לפעמים כ"עמוד דובים", שם הם הולכים בכל העיר. העמוד שלהם הופך להיות הסימן המוכר בסדרה. הדובים חווים הרפתקאות עם חבריהם בפארק כגון: ילדת הפלא קלואי פארק, הביגפוט צ'רלי, הקואלה נום-נום סנסציית האינטרנט, שומרת היערות טייבס ואשת המכירות לוסי.

## דמויות
### דמויות ראשיות
* **גריזלי** – דוב גריזלי, האח הבכור בחבורת הדובים, שם החיבה שלו הוא "גריז". נלהב וחברותי מאוד, אוהב את אחיו ויעשה הכל למענם.
* **פנדה** – פנדה ענקית, האח האמצעי בחבורת הדובים, שם החיבה שלו הוא "פאן-פאן". אוהב אנימה, אלרגי לבוטנים ומכור לאינטרנט.
* **דוב קוטב** – דוב קוטב, האח הקטן בחבורת הדובים. לא מדבר הרבה ונוהג לדבר על עצמו בגוף שלישי, מבשל עבור יתר הדובים ויודע לדבר שפות נוספות (כגון קוריאנית ושפת היונים). נולד ברוסיה ומאוד קשור לגרזן שלו, כיוון שהיה שייך לאדם שהציל את חייו.

### דמויות משניות
* **קלואי פארק** – ילדת פלא, אין לה הרבה חברים מלבד הדובים. קוריאנית במקור.
* **נום נום** – קואלה עצבני ואנוכי, ידוע בתור כוכב אינטרנט. מחשיב את הדובים כ-"חברים שלו" על אף שהוא בעצמו אינו דוב ושהוא מנצל אותם לעיתים קרובות.
* **צ'רלי** – ביגפוט חברותי. היה אורח בביתם של הדובים ושיגע אותם, עד שהם עזרו לו להתחבא מצלמים ונעשו לחברים טובים שלו.
* **שומרת היער טייבס** – שומרת יער קשוחה וקובעת. היא חיה בבית דמוי קרוון.
* **לוסי** – אשת מכירות המנהלת שירות משלוחים, חברה טובה של הדובים ופנדה היה מאוהב בה למשך הפרק הראשון בו הופיעה.

## קישורים חיצוניים

* 

* 

## הערות שוליים

קטגוריה:סדרות הנפשה אמריקאיות
קטגוריה:תוכניות טלוויזיה שמתרחשות בסן פרנסיסקו
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2015
יהודה סתיו

**יהודה סתיו** (נולד ב-15 בנובמבר 1948) הוא עיתונאי, פובליציסט ומבקר אמנות ישראלי.

## ביוגרפיה וקריירה
נולד וגדל בראשון לציון. למד בבית הספר הגימנסיה הריאלית. בשנת 1973 סיים את לימודי התואר בחוג לאמנות התיאטרון והחוג לאמנות הקולנוע באוניברסיטת תל אביב.

בשנת 1972 החל לעבוד במערכת העיתון של ידיעות אחרונות. מאז 1979 הוא מבקר הקולנוע של ידיעות אחרונות.

בשנת 1986 מונה לראש דסק תרבות ובידור בידיעות אחרונות, וכיהן בתפקיד זה עד שנת 1999.

סתיו מתעד וחוקר של הקולנוע הישראלי ומרצה לתולדות אמנות הקולנוע באוניברסיטת חיפה - זכה בפרס מרצה מצטיין מטעם נשיא האוניברסיטה בשנת 2002. בנוסף מלמד בחוג לאמנות התיאטרון באוניברסיטת תל אביב וחבר באגודת העיתונאים ובתא מבקרי הקולנוע. עד שנת 2005 היה ראש איגוד מבקרי הקולנוע.

בשנים 2000־2003 הגיש את תוכנית הטלוויזיה "היו סרטים", במסגרתה ערך והנחה 67 פרקים. הסדרה, בעריכתו ובהפקתו של דני ולין. הסדרה עסקה בסרטי הקולנוע הישראלים שהופקו בשנות השמונים, שנות השבעים, שנות השישים ועוד, וכללה קטעים מן הסרטים ודיונים המנתחים את הקולנוע הישראלי של אותן השנים. המטרה של סתיו הייתה "לרשום ולתעד את ההיסטוריה של הקולנוע הישראלי - לא בעט ובנייר, אלא באמצעים אלקטרוניים. ההישג הגדול ביותר שלי זה שאנשים מגיעים להכרה שהיה ויש קולנוע ישראלי חי ונושם ובועט, והוא יתקיים עוד הרבה שנים".

בכל פרק אירח סתיו באולפן אנשים שונים מתחום התרבות, יוצרי סרטים ושחקנים ראשיים, בין היתר: דן וולמן, האחים ברבש, אורי גבריאל, דליה שימקו, מוחמד בכרי, אלי יצפאן עוד. התוכנית עסקה בחוויות מאחורי הקלעים ובעשייה הקולנועית בשנים אלו. בין הסרטים בהם עסקה התוכנית: "מתחת לאף", "מחבואים", "נישואין פיקטיביים", "מאחורי הסורגים", "אחד משלנו", "בלוז לחופש הגדול", "חמסין", "נועה בת 17" ו"עד סוף הלילה".

מאז 1995 מכהן סתיו כיועץ לבית הספר אסכולות, של האוניברסיטה הפתוחה במסגרת הקורס "מועדון טרום בכורה בקולנוע".

## קישורים חיצוניים
* יהודה סתיו, באתר ynet
* יהודה סתיו, באתר אישים
* יהודה סתיו משוחח עם פרופ' אדיר כהן על סוד הקסם של הסרטים "שר הטבעות", "הארי פוטר" ו"נרניה"
* 

## הערות שוליים

קטגוריה:מבקרי אמנות ישראלים
קטגוריה:מבקרי קולנוע ישראלים
קטגוריה:סגל ידיעות אחרונות
קטגוריה:יועצים ישראלים
קטגוריה:בוגרי אוניברסיטת תל אביב: תיאטרון
קטגוריה:בוגרי אוניברסיטת תל אביב: קולנוע וטלוויזיה
קטגוריה:פובליציסטים ישראלים
קטגוריה:בוגרי הגימנסיה הריאלית
קטגוריה:ישראלים שנולדו ב-1948
חזי ליפשיץ

**חזי (יחזקאל) ליפשיץ** (נולד ב-4 בנובמבר 1975) הוא עובד ציבור ישראלי, המכהן כמנהל הרשות הממשלתית למים ולביוב. קודם לכן שימש כמנכ"ל משרד משאבי המים.

## השכלה
ליפשיץ הוא בוגר תואר ראשון במדעי המחשב ומנהל עסקים, וכן מחזיק בתואר שני במנהל עסקים, מימון ושיווק; שני התארים מטעם האוניברסיטה העברית בירושלים.

## קריירה
ליפשיץ עבד כרכז ביחידת המונופולים וביחידת ההפרטה ברשות החברות הממשלתיות.

בשנת 2013 מונה לסמנכ"ל תשתיות אנרגיה ומים במשרד האנרגיה. במסגרת תפקיד זה טיפל ליפשיץ בתחום ההתייעלות האנרגטית והמים והיה חבר במועצת רשות המים.

ב-2 ביוני 2020 מונה ליפשיץ לתפקיד מנכ"ל משרד משאבי המים, תחת השר זאב אלקין.

במאי 2022 מונה למנהל הרשות הממשלתית למים ולביוב, הוא נכנס לתפקידו ביוני 2022.

## קישורים חיצוניים
* 

## הערות שוליים

קטגוריה:מנכ"לי משרדי ממשלת ישראל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1975
שקד ירושלמי

**שקד ירושלמי** (נולד ב־8 במרץ 1998) הוא כדורסלן ישראלי המשחק בעמדת קלע בהפועל רמת-גן גבעתיים, גובהו 1.91 מטר.

## ביוגרפיה
שקד ירושלמי נולד בישראל וגדל בקצרין עד גיל 13, בגיל 13 עבר עם משפחתו להתגורר בגליל העליון ושם התחיל לשחק בקבוצות הנוער של הגליל העליון.

בעונת 2016/17 חתם בקבוצת הבוגרים של הפועל גליל עליון-קריית שמונה ובנוסף שיחק כחריג בקבוצת הנוער של המועדון. בעונה זו שקד נבחר לחמישית העונה בליגה הבכירה בישראל לנוער ביחד עם שחר עמיר, עמית עבו ועמית זיס.

בקיץ 2019 זומן שקד לסגל של נבחרת העתודה של ישראל בכדורסל ואף לקח חלק בטורניר ההכנה של הנבחרת בסלובניה אך לא זכה להישאר בסגל הנבחרת גם באליפות אירופה.

מעונת 2016/17 עד עונת 2019/20 שיחק שקד ירושלמי בהפועל גליל עליון של אבישי גורדון. בעונת 2019/20 רשם שקד שיא נקודות אישי של 18 נקודות.

בקיץ 2020 חתם שקד בהפועל רמת-גן גבעתיים, נבחר לשחק בטורניר ההכנה "3 על 3" וזכה בטורניר הראשון מבין ארבעה.

ירושלמי השתתף, יחד עם אחיו ניצן, ב"הישרדות באש ובמים", העונה ה-13 של תוכנית המציאות "הישרדות". הוא הודח בהדחה הרביעית ונשלח ל"אי הגורל". בהמשך, חזר למשחק והודח בשנית בהדחה העשירית. אחיו ניצן זכה גם בתואר "השורד האהוב", וגם בתואר "השורד האחרון".

## קישורים חיצוניים
* פרופיל שחקן, איגוד הכדורסל 
* ריאיון עם שקד ירושלמי, גליל עולה 

## הערות שוליים

קטגוריה:כדורסלנים ישראלים
קטגוריה:כדורסלני הפועל גליל עליון
קטגוריה:קצרין: ספורטאים
קטגוריה:בוגרי בית החינוך המשותף עמק החולה
קטגוריה:מתחרי הישרדות (ישראל)
קטגוריה:שדה נחמיה: אישים
קטגוריה:ישראלים שנולדו ב-1998
נחמיה מאירי

**נחמיה מאירי (יודנלרנר)** (27 באוגוסט 1926 – 24 בינואר 2013) היה סוכן במוסד, כיהן כראש יחידת קיסריה וראש יחידת כידון.

## ביוגרפיה
מאירי נולד בדמבלין שבפולין. לאחר פלישת גרמניה לפולין, אספו הנאצים את מאירי ובני משפחתו לבור הריגה ביער, מאירי הצליח לחמוק מהטבח לאחר שהתחזה למת. בהמשך המלחמה נתפס והועסק בעבודות פרך בשדה תעופה. בתקופה זו הציל את חייו של קצין לופטוואפה שמטוסו התרסק ועלה באש, מאירי טיפס למטוס הבוער וחילץ את הטייס מחוסר ההכרה.

ב-1946 עלה לארץ ישראל. היה חבר בהכשרת דגניה ב' וחבר בגדוד השלישי של הפלמ"ח. במלחמת העצמאות נפל בשבי הלגיון הירדני אך הצליח להימלט. לאחר המלחמה הצטרף לש.ב ומשם עבר למוסד. היה חלק מיחידת קיסריה וממקימי יחידת החוד "כידון". הוא השתתף במבצע ברן, בפעילות נגד המדענים הגרמנים במצרים ובחיפוש אחר הילד יוסל'ה שוחמכר. במבצע זעם האל היה בחוליה שחיסלה את ואאל עאדל זועייתר, את מחמוד המשארי, את באסל אל-קובייסי, את סעיד מוקאסי וכן פיקד על חוליה שעקבה אחר אחמד בושיקי, הוא נפצע ברגלו ושב לישראל, לפני שבושיקי חוסל עקב זיהוי שגוי. בפעולה אחרת היה חלק מסוכני המוסד שעקבו אחר חוליית ארגון ספטמבר השחור בראשות אמין אל הינדי שתכננה לפגוע במטוס אל על באיטליה באמצעות טילי נ"מ. מאירי סבר שיש לחסל את החוליה, אך הצטווה במקום זאת ללכת למשטרה האיטלקית ולמסור את המידע על הפיגוע המתוכנן. הפיגוע סוכל אך אנשי החוליה שוחררו לאחר חודשים בודדים.

לאחר פרישתו מהמוסד עבד כקצין הביטחון בידיעות אחרונות.

מאירי נפטר ב-2013 ונקבר בבית הקברות ירקון. הותיר אחריו אישה, בן ובת.

## לקריאה נוספת
* רונן ברגמן, Rise and Kill First: The Secret History of Israel's Targeted Assassinations, Random House

## קישורים חיצוניים
* 
* נחמיה מאירי באתר הפלמ"ח

## הערות שוליים

קטגוריה:ראשי אגף קיסריה במוסד
קטגוריה:ניצולי השואה: פולין
קטגוריה:לוחמי הפלמ"ח
קטגוריה:מבצע זעם האל
קטגוריה:אישים הקבורים בבית הקברות ירקון
קטגוריה:עולים לאחר מלחמת העולם השנייה
קטגוריה:ישראלים ילידי פולין
קטגוריה:ישראלים שנולדו ב-1926
קטגוריה:ישראלים שנפטרו ב-2013